BMW 5. seeria (E39)

**BMW E39** oli platvorm, mida kasutati neljanda põlvkonna 5. seeria BMW-de tootmisel aastatel 1995–2003. Universaalkerega E39 Touring saabus müügile 1996. aastal. Erinevalt eelkäijast E34-st ja järeltulijast E60-st, ei olnud E39 saadaval nelikveolisena ning seda pakuti vaid tagarattaveoga. 

E39 tehnikat ja elektroonikat kasutati ka BMW esimese maasturi X5 loomisel.

## Ajalugu
E39 arendus algas 1989. aastal, lõppdisain kinnitati juunis 1992. E39 sai Saksamaa patendiametilt disainipatendi 20. aprillil 1994, autot esitleti septembris 1995 Frankfurdi autonäitusel. Tootmine ja müük algas 1996. aastal.

Esimesed autod olid uute M52 bensiinimootoritega: 520i 2.0L 150 hj, hinnaga 54&nbsp;500 Saksa marka (DEM), 523i 2.5L 170hj (58&nbsp;500 marka) ja 528i 2.8L 193 hj (65&nbsp;000 marka). Diislina kasutati endiselt E34lt pärit M51 mootorit, 143 hj 525tds maksis 57&nbsp;000 marka. 1996. aasta jooksul lisandusid M62 V8 bensiinimootorid: 3,5-liitrine 235 hj 535i maksis 76&nbsp;000 marka ja 4.4L 286hj 540i 88&nbsp;000 marka. Kõik autod olid standardvarustuses viiekäigulise manuaalkäigukastiga - 520i ja 523i kasutasid Getrag 250 (BMW majasiseselt S5D 250G), 525tds, 528i ja 535i ZF S5-31 (S5D 320Z), välja arvatud 540i, mis kasutas Getragi kuuekäigulist S6S 420G. Automaatkäigukastiks oli alguses viiekäiguline ZF 5HP18 (V8-mootoritel 5HP24).

USA-s tuli E39 müügile 1997. mudeliaastal, saadaval olid 528i (37&nbsp;900 dollarit) ja 540i (49&nbsp;900 dollarit).

## BMW M5
1998. aasta Genfi autonäitusel esitleti M5, mis kasutas M62 sportvarianti S62, töömahuga 4941 cm3 ja võimsusega 294 kW (400 hj). M5 oli saadaval ainult 540i-l kasutatava Getrag 420G kuuekäigulise käsikäigukastiga, automaatkäigukasti ei pakutud. Erinevalt eelmistest põlvkondadest toodeti M5 nüüd tehaseliinil, mitte enam käsitööna. Saksamaal oli 1. septembri 1998 seisuga M5 hind 140&nbsp;000 marka, USA-s maksis 2000. mudeliaasta M5 69&nbsp;400 dollarit. 
Fail:BMW M5 E39 twins.jpg|link=|BMW M5
Fail:BMW M5 E39 (8845798641).jpg|link=|BMW M5
 

## Mudeliuuendused
1998. aastast oli saadaval ka 2,9-liitrine M57 diiselmootor (530d) võimsusega 181 hj, hinnaga 67&nbsp;600 marka. Septembris 1998 vahetas 5HP18 automaatkäigukasti välja 5HP19.

2000. aasta septembris toimus suur mudeliuuendus, mille käigus said kõik autod endale M5-laadse esivõre, muudeti ka esi- ja tagatulesid. Lisaks toimus mootoriuuendus: M52 mootorite asemele tuli M54, 520i töömaht suurenes 2,2 liitrini ja võimsus 170 hj-ni. 523i asemele tuli 525i, sama töömahuga, kuid 20 hj võimsamana (192 hj), 528i asemele 530i, võimsus kasvas 231 hj-ni. Ka 525td ja 525tds M51 tootmine lõpetati: 525td asemele tuli neljasilindrine M47 520d (136 hj), 525tds asemele R6 M57 525d (163 hj). 520d ei olnud saadaval automaatkäigukastiga. 530d võimsus kasvas 184 hj-lt 193 hjle.

Eestis maksid 1. märts 2001 seisuga mudeliuuenduse järgsetest autodest 520i 449&nbsp;500 Eesti krooni, 525i 478&nbsp;100, 530i 545&nbsp;200, 535i 679&nbsp;800, 540i 785&nbsp;600, M5 1&nbsp;180&nbsp;000, 520d 439&nbsp;300, 525d 477&nbsp;300 ja 530d 544&nbsp;200 krooni. Automaatkäigukast (ei saanud mudelile 520d ja M5) lisas hinnale 30&nbsp;000 krooni, universaalkere Touring (ei saanud mudelitele 535i ja M5) 35&nbsp;000 krooni. Soomustatud 540iA Protection maksis 1&nbsp;460&nbsp;000 krooni.

E39 sedaane toodeti kuni 2003. a suveni ja sama aasta juulis tuli välja järeltulija 5. seeria E60, aga universaale toodeti veel 2004. aastani. Viimastest autodest maksid Saksamaal 1. märtsi 2003 seisuga 535i 46&nbsp;000, 540i 52&nbsp;500, M5 75&nbsp;500, 520d 32&nbsp;050, 525d 34&nbsp;850 ja 530d 37&nbsp;500 eurot.

Ka Eestis müüdi E39 2003. aastani (sedaani oktoobrini, universaali detsembrini). Viimastest autodest maksis seisuga 7. august 2003 520d sedaan 433&nbsp;300 Eesti krooni, 520i 450&nbsp;200, 525d 478&nbsp;700, 525i 483&nbsp;600, 530d 539&nbsp;700, 530i 540&nbsp;600, 535i 667&nbsp;500 ja 540i 762&nbsp;100. Automaatkäigukast (ei saanud 520d-le) lisas hinnale 30&nbsp;000 krooni. Soomustatud 540iA Protection maksis 1&nbsp;448&nbsp;000 krooni. Touring (ei saanud 535i-le) lisas hinnale 35&nbsp;000 krooni. M5 maksis 1. aprill 2003 seisuga 1&nbsp;153&nbsp;000 krooni.

## Mootorite valik Euroopas
### Bensiinimootorid

*1996–2000 520i – 2,0 L M52B20 R6, 150 hp (110 kW) 
*2000–2003 520i – 2,2 L M54B22 R6, 170 hp (127 kW) 
*1996–2000 523i – 2,5 L M52B25 R6, 170 hp (125 kW) 
*2000–2003 525i – 2,5 L M54B25 R6, 184 hp (141 kW) 
*1996–1999 528i – 2,8 L M52B28 R6, 193 hp (142 kW) 
*1999–2000 528i – 2,8 L M52B28 TU R6, 193 hp (142 kW) 
*2000–2003 530i – 3,0 L M54B30 R6, 231 hp (170 kW) 
*1996–2003 535i – 3,5 L M62B35 V8, 245 hp (173 kW) 
*1996–1998 540i – 4,4 L M62B44 V8, 282 hp (210 kW) 
*1998–2003 540i – 4,4 L M62TUB44 V8, 290 hp (210 kW) 
*1998–2003 M5 – 4,9 L S62 V8, 400 hp (298 kW)

### Diiselmootorid

*2000–2003 520d – 2,0 L M47D20 diisel R4 134 hp (100 kW) 
*2000–2003 525d – 2,5 L M57D25 diisel R6 161 hp (120 kW) 
*1997–2000 525td – 2,5 L M51D25TU UL diisel R6 115 hp (85 kW) 
*1996–2000 525tds – 2,5 L M51D25TU OL diisel R6 143 hp (105 kW) 
*1998–2000 530d – 3,0 L M57D30 diisel R6 181 hp (135 kW) 
*2000–2003 530d – 3,0 L M57D30 diisel R6 190 hp (142 kW)

## USA-s kasutusel olnud mootorid

*1997–2000 528i – 2,8 L M52B28 R6, 193 hp (144 kW) 
*1997–1998 540i – 4,4 L M62B44 V8, 282 hp (213 kW) 
*2001–2003 525i – 2,5 L M54B25 R6, 184 hp (137 kW) 
*2001–2003 530i – 3,0 L M54B30 R6, 225 hp (172 kW) 
*1998–2003 540i – 4,4 L M62TUB44 V8, 282 hp (216 kW) 
*2000–2003 M5 – 5,0 L S62 V8, 394 hp (298 kW)

## Viited